Popul Republica Donetsk

Li Popul Republica Donetsk (russ: Доне́цкая Наро́дная Респу́блика) es un territoria in li ost de Ucraina quel es controlat de rebelles e it ha declarat li 12-im may 2014 su índependentie de Ucraina. Li Popul Republica Donetsk, abreviat anc DNR, ne es internationalmen aconosset, ma suportat financialmen e militarimen de Russia. 

Li Popul Republica Donetsk havet in li annu 2018 secun un estimation 2,302,444 million habitantes e un area de 8902 quadrat-kilometres.

 Presidente: Denis Pushilin
 Prim-Ministe: Aleksandr Ananchenko

Historie
2014
 6-im de april: Pos un violent demonstration armat rebelles ocupat strategic edificies in li cité Donetsk.
 7-im de april: Li armat rebelles quel es por un union del region con Russia demisset li electet membres del local parlament e format su propri parlament sin election. Li self proclamat popul-guvernator Pavel Gubarev declarat li Popul Republica Donetsk.
 11-im de may: In un plebiscite sin international control e standardes circa 89 del electores votat por li separation del territoria de Ucraina.
 12-im de may: Li Popul Republica Donetsk declarat su índependentie de Ukraina.
 24-im de may: Representantes del Popul Republica Donetsk e del Popul Republica Luhansk signat un memorandum pri li formation del confederation Nov-Russia.
 2-im de novembre: Electiones por li presidente e un parlament del republica evenit sin international control e sub questionabil conditiones.

In li annu 2015 li guerre esset cessat per li Tractate de Minsk. In li annu 2016 li Popul Republica Donetsk comensat emisser su propri passportes queles esset reconosset de Russia in li annu 2016. Til li julí 2021 ja 470.000 habitantes del Popul Republica Donetsk recivet passportes de Russia. 

In li februar 2022 li parlament de Russia apellat al presidente de Russia Vladimir Putin aconosser li índependentie del Popul Republica Donetsk. Li 18-im de februar 2022 li presidente del Popul Republica Donetsk Denis Pushilin demandat li evacuation del cives del Popul Republica a Russia pro un expectat atacca de Ukraina.Указ Президента Российской Федерации № 71 «О признании Донецкой Народной Республики» от 21 февраля 2022 года

Categorie:Ucraina